<classify> Yanga itakuwa na hasira ya kuwafunga Ndanda FC baada ya kutolewa katika michuano ya Kombe la Mapinduzi hatua ya Nusu Fainali.Akizungumza na gazeti hili jana, Meneja wa Yanga Hafidh Salehe alisema kikosi hicho kinaendelea kujifua kuhakikisha kinapata ushindi na kujiweka katika mazingira mazuri.Tulipotolewa tumerudi kujipanga, kocha anajaribu kuangalia upungufu ambao alitugharimu kwa kiasi kikubwa na kusababisha kushindwa kufanya vizuri, alisema.Alisema licha ya kuwa timu hiyo imekuwa ikiwapa ugumu wanapokutana, nia yao ni kupata pointi tatu ambazo zitaendelea kuwapa nafasi ya kulitetea taji lao.Yanga wanakabiliwa na upinzani mkali kutoka kwa Azam wanaongoza ligi wakiwa na pointi 35, huku Yanga ikiwa na pointi 33.Ligi hiyo inatarajiwa kuendelea tena kesho kwa michezo nane, ambapo JKT Ruvu itaikaribisha Mgambo Shooting, Toto Africans itavaana na Tanzania Prisons Uwanja wa CCM Kirumba, huku Stand United wakicheza dhidi ya Kagera Sugar Uwanja wa Kambarage, Shinyanga.Uwanja wa Tafa Dar es Salaam, Simba SC itakuwa mwenyeji wa Mtibwa , Mbeya City watakuwa wenyeji wa Mwadui FC Uwanja wa Sokoine Mbeya, Coastal Union dhidi ya Majimaji Uwanja wa Mkwakwani, huku mchezo kati ya Azam FC dhidi ya African Sports ukianza saa 1 usiku.Jumapili ligi hiyo itaendelea kwa mchezo mmoja Uwanja wa Taifa, Dar es Salaam, ambapo Yanga watawakaribisha Ndanda FC kutoka Mtwara.  <topic>: michezo 